stanford-oval/wikipedia huggingface dataset:
Loviisan linnoitus
Loviisan linnoituksen rakennustyöt

Loviisan linnoitus edustaa 1700-luvun loppupuolen ruotsalaista linnoitustekniikkaa. Sitä suunniteltaessa siitä piirrettiin useampiakin luonnoksia, jotka poikkesivat hieman toisistaan. Lopullinen käyttöön otetun Ehrensvärdin laatiman suunnitelman mukaan Loviisaan rakennettaisiin erittäin säännöllinen kuuden bastionin keskuslinnoitus, jonka heikoimpien kohtien suojaksi suunniteltiin rakennettavaksi ulkovarustuksia. Tavoitteena oli rakentaa suurin piirtein Haminan kokoinen linnoitus, jonka puolustamiseksi tarvittaisiin 2 000 miestä, mutta jonne voitaisiin tarvittaessa sijoittaa jopa 8 000 miestä.
Loviisan linnoituksen rakennustyöt > Ulkovarustuksista keskuslinnoitusta kohti

Linnoituksen rakennustyöt alkoivat vuonna 1748 ulkovarustuksista. Ensimmäisten vuosien aikana rakennettiin linnoitusta pohjoisen puolelta ympäröivä maavalli vallihautoineen. Valli suunniteltiin niin, että linnoituksen läpi virtaavaa jokea voitaisiin tarvittaessa tulvittaa ja siten vaikeuttaa vihollisen liikkeitä linnoituksen edustalla.
Pohjoisen maavallin valmistuttua ryhdyttiin rakentamaan varsinaisia ulkovarustuksia. Linnoituksen itäpuolelle kuninkaantien kahden puolen ryhdyttiin rakentamaan bastioninmuotoisia linnakkeita Rosenia ja Ungernia, joiden tehtävänä oli ottaa vihollinen ensimmäisenä vastaan todennäköisimmästä hyökkäyssuunnastaan. Ungernin eteläpuolella odottavan Degerbyn lahden ja Rosenin pohjoispuolisten kivikkojen toivottiin pakottavan vihollisen hyökkäämään linnakkeiden välistä maantietä pitkin. Näin varsinaisen linnoituksen puolustukselle saatiin kaivattua syvyyttä. Kumpaankin linnakkeeseen rakennettiin 22 tykkikasemattia sekä niiden katolla kulkeva ampumatasanne. Linnakkeet saivat nimensä Suomen silloisen kenraalikuvernöörin G. Rosenin ja kenraali von Ungernin mukaan.
Linnoitus varustettiin ulkovarustuksilla myös länteen päin kuninkaantien suuntaan. Porvoosta Loviisaan johtavan tien suuntaa pidettiin linnoituksen piirittämisen kannalta vaarallisimpana suuntana. Linnoitusalueen länsipuolella sijaitsi nimittäin harju, jota miehittävä vihollinen pystyisi ampumaan avoimesti suoraan linnoituksen sisälle. Lännestä kohdistuvaa uhkaa torjumaan ryhdyttiin rakentamaan Harjun sarvilinnana tunnettua ulkovarustusta.
Linnoitustyömaa Loviisassa laajeni 1750-luvun alussa, ja uuden linnoituksen rakennustöihin oli komennettu jo 2 000 miestä. Ulkovarustusten ohella ryhdyttiin valmistelemaan myös keskuslinnoituksen rakennustöitä kaivamalla bastionien perustuksia. Linnoituksen kuusi bastionia saivat kuningasperheen jäsenten mukaan nimet: Adolph Fredric, Lovisa Ulrica, Gustaf, Carl, Fredric Adolph ja Sophia Albertina. Linnoituksesta ulos työntyvien epäsäännöllisten nelikulmioiden muotoisten bastionien tarkoituksena oli pystyä tukemaan toistensa puolustustaistelua tykkitulella. Bastionien väliin jäävät kurtiinit ovat linnoitusten heikoimpia kohtia, ja niiden suojaksi suunniteltiin rakennettavaksi raveliineja.
Loviisan linnoituksen rakennustyöt > Vastoinkäymisestä toiseen

Bastionien rakennustöiden alkaessa kohdattiin ensimmäiset suuret vastoinkäymiset Loviisan linnoituksen rakennustöiden aikana. Maaperä luoteeseen ja pohjoiseen tähyävien bastionien Fredric Adolphin ja Sophia Albertinan alla osoittautui niin lietteiseksi, ettei se kestäisi suurten linnoitusrakenteiden painoa, joten näiden bastionien rakentamisesta täytyi luopua toistaiseksi. Rakennustöitä jatkettiin linnoituksen neljällä eteläisellä ja itäisellä bastionilla.
Heikoksi osoittautunutta maaperää suurempi pulman Loviisan linnoituksen rakentajille oli jatkuva raha- ja miehistöpula. Kuningaskunnan rahakirstusta riitti kovin vähän varoja itäisen maakunnan puolustuksen lujittamiseen, lisäksi Helsingin edustalle rakennettava Viaporin merilinnoitus nieli leijonanosan käytettävissä olevasta rahasta ja rakennustöissä käytetyistä armeijan joukoista.
Loviisan, kuten koko Suomen, linnoittaminen keskeytyi vuonna 1757, jolloin Ruotsi vei joukkonsa taistelemaan Pommerin sotaan Preussin Fredrik II:ta vastaan. Sodan aiheuttaman töiden katkeamisen jälkeen ei Loviisan linnoituksen rakennustöitä saatu enää täysipainoisesti käyntiin. Vuosia kestäneiden yritysten jälkeen kuningas Kustaa III määräsi linnoituksen rakennustyöt lopetettavaksi vuonna 1775, ja valtakunnan itäraja jäi lopulta ilman rajalinnoitustaan. Saman kohtalon koki Helsinkiin suunniteltu maalinnoitus, jonka rakennustyöt eivät päässeet varsinaisesti edes alkamaan. Sen sijaan Svartholman ja Viaporin merilinnoitukset rakennettiin jokseenkin valmiiksi saakka.
Kuningaskunnan kiinnostus ja voimavarat eivät riittäneet ajanmukaisen linnoitusverkoston rakentamiseen Suomeen. Toteutuessaan vuosien 1746–1747 valtiopäivillä hyväksytty linnoitussuunnitelma olisi taannut Ruotsille mahdollisen sodan syttyessä vahvan aseman vähintään Suomen eteläisellä rannikolla. Loviisan linnoitus olisi valmistuttuaan antanut omalta osaltaan vahvan vastuksen maahan pyrkiville venäläisjoukoille.
Loviisan linnoituksen rakennustyöt > Komendantintalo ja kaksi kasarmia

Varsinaisen linnoituksen lisäksi Augustin Ehrensvärd suunnitteli linnoituksen muurien sisälle myös nuoren kaupungin asemakaavan ja tukun kivirakenteisia taloja. Kaupunkia ei koskaan rakennettu alkuperäisen suunnitelman mukaan, vaan linnoituksen rakennustöiden tyssättyä nousi kaupunki Loviisan lahden rantaan linnoitusalueen eteläpuolelle. Linnoituksen alueelle nousi rakennustöiden alkuvaiheessa 1750-luvulla kolme kivistä rakennusta Ehrensvärdin suunnitelmien pohjalta. Vieläkin pystyssä olevat rakennukset ovat kaksi nykyisellä Itäisellä tullikadulla sijaitsevaa kasarmirakennusta sekä bastioni Fredric Adolphin edustalle komean muotopuutarhan ympäröimäksi rakennettu komendantintalo. Kaksikerroksisen komendantin talon alakerrassa toimi linnoituksen päällikön kanslia yläkerran toimiessa hänen virka-asuntonaan.
Ei ainuttakaan taistelua

Keskeneräiseksi jäänyt linnoitus ei osallistunut koskaan varsinaisiin sotatoimiin. Kaupunkiin ei myöskään sijoitettu missään vaiheessa merkittävää joukko-osastoa, vaikka keskeneräinen linnoituskaupunki olikin venäläisten todennäköisimmän hyökkäysuran varrella. Loviisassa majaili tyypillisesti värvätty pataljoona sekä hieman kenttätykistöä. Varuskunnan taistelukykyä ei muutenkaan voitu pitää kummoisena. Henki joukkojen keskuudessa oli huono, koulutus ja varustus kehnonlaista ja upseeriston kiinnostukset kohdistuivat ajan tavan mukaisesti sotatöiden sijasta salaseuroihin, politiikan harrastamiseen sekä juhlien järjestämiseen.
Kustaa III:n sodan (1788–1790) aikana Ruotsi oli hyökkäävä osapuoli ja taisteluiden painopiste oli Kymenlaaksossa ja Savossa. Näin Loviisan linnoitus säilyi taisteluilta ja kaupunki sodan tuhoilta. Taisteluja johtanut kuningas Kustaa III vietti syksyn 1789 Loviisassa johtaen sotatoimia komendantintalosta käsin.
Suomen sodan syttyessä hyökkäävät venäläiset saavuttivat Loviisan jo ensimmäisenä sotapäivänä 21. helmikuuta 1808 kenraali F. W. Buxhoevdenin johtamien 24 000 miehen voimin. Kaupungin pataljoonan komentaja everstiluutnantti Munck af Fulkila olisi ilmeisesti ollut halukas käymään vastarintaan Rosenin ja Ungernin linnakkeiden suojissa vähäisten joukkojensa voimin, mutta kaupungin tuhoamista pelkäävät asukkaat pyysivät häntä jättämään puolustuksen sikseen. Loviisan kaupunki ulkovarustuksineen luovutettiin venäläisille taisteluitta. Pataljoona vetäytyi Svartholman merilinnoitukseen, jossa se antautui muutaman viikon piirityksen jälkeen merilinnoituksen puolustajien mukana. Loviisaan sijoitettiin miehitysosastoksi venäläinen 1 700 miehen varuskunta.
Aiheesta muualla

Loviisan maalinnoitus, bastionit Rosen ja Ungern. Museovirasto restauroi
Loviisan linnoitus suunniteltiin rakennettavaksi nykyisen kaupungin pohjoispuolelle.
Bastioni Ungernin takaa avoimia tykkikasematteja.
Dimetrodon

| Dimetrodon |
| --- | --- |
 Dimetrodon loomisi
 Permikausi Cisural, 299–270 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Kladi::  Eupelycosauria
Kladi::  Sphenacodontia
Heimo::  †Sphenacodontidae
Suku::  †Dimetrodon  Cope, 1878
Lajit
 †D. milleri  †D. natalis  †D. limbatus  †D. booneorum  †D. gigashomogenes  †D. grandis  †D. loomisi  †D. angelensis  †D. teutonis 
Katso myös
   Dimetrodon Wikispeciesissä   Dimetrodon Commonsissa 
Infobox OKNimi-testi OK: 
Dimetrodon (nimen merkitys: ”kahdenpituiset hampaat”) on sukupuuttoon kuollut Sphenacodontidae-heimoon kuuluva synapsidisuku. Se eli varhaisella permikaudella noin 299–270 miljoonaa vuotta sitten. Suvun lajeihin kuului muiden Sphenacodontidaen jäsenten tavoin aikansa hallitsevia lihansyöjiä. Dimetrodon kasvoi 1,7–4,6 metriä pitkiksi, ja sen erityisominaisuksiin kuului niin sanottu ”selkäpurje”, jonka käyttötarkoitusta ei varmasti tiedetä.
Luokittelu

Dimetrondonia ja muita nisäkkäisiin kuulumattomia synapsideja on aikaisemmin kutsuttu ”nisäkäsmäisiksi matelijoiksi”. Nimi on kuitenkin virheellinen, sillä ne ovat läheisempää sukua nisäkkäille kuin matelijoille. Nykyisin biologit ja paleontologit suosivat fylogeneettista systematiikkaa, joka luokittelee eliöitä niiden evoluutiohistorian ja täten myös sukulaisuussuhteiden pohjalta. Tästä syystä sekä termi ”nisäkäsmäinen matelija” että nimitys ”Pelycosauria”, johon Dimetrodon aikaisemmin luokiteltiin on menettänyt merkityksensä, sillä osa siihen luetuista eläimistä, kuten Dimetrodon, on läheisempää sukua terapsideille, joihin myös nisäkkäät nykyisin luokitellaan, kuin toisilleen. Varhaisiin synapsideihin viitattaessa käytetään nykyään usein epävirallista nimitystä ”pelykosaurit” ja ”pelykosauri gradin synapsidit”. Taksonominen ryhmitys ”Pelycosauria” ei kuitenkaan ole enää käytössä.
Dimetrodon kuuluu synapsidien kehityslinjaan nimeltä Sphenacodontia ja sen alaryhmään Sphenacodontoidea, johon luetaan ainoastaan terapsidit (Therapsida) ja heimo Sphenacodontidae. Dimetrodonin lähisukulaisiin kuuluvat muut Sphenacodontidaen edustajat, esimerkiksi Sphenacodon ja Secodontosaurus. Dimetrodon-sukuun luetaan useita lajeja, joiden esiintymisajat kattavat koko varhaisen permikauden.
Dimetrodonia on kuvattu populaarikulttuurissa yhdessä dinosaurusten kanssa. Se ei kuitenkaan ole dinosaurus vaan paljon lähempää sukua nisäkkäille kuin millekään matelijoille. Dimetrodon eli yli 60 miljoonaa vuotta ennen ensimmäisten dinosaurusten kehittymistä.
Levinneisyys ja ominaisuudet

Pienimmän Dimetrodon-lajin pituus on vain noin 1,7 m ja paino noin 28 kg, mutta suurin tunnettu laji kasvoi jopa noin 4,6 m pitkäksi ja suunnilleen 250 kilogramman painoiseksi. Dimetrodonin fossiileista suurin osa on löydetty Yhdysvalloista Oklahomasta ja Texasista, mutta myös muulta Yhdysvaltojen alueelta on löytynyt sen jäänteitä. Tämän lisäksi laji Dimetrodon teutonis on löydetty Saksasta. Dimetrodonin jalanjälkien fossiileja on löytynyt Kanadasta Nova Scotiasta.
Dimetrodonin erityisominaisuuksiin kuului niin sanottu ”selkäpurje”, joka muodostui pidentyneistä selkänikamista ja niiden todennäköisesti kannattelemasta kudoksesta. Purjeen käyttötarkoitusta ei varmasti tiedetä, mutta se saattoi toimia kuin aurinkokerääjä ja auttaa näin eläintä lämmönsääteilyssä. Tämän ansiosta se saattoi päästä aikaisemmin liikkeelle aamulla kuin muut samankokoiset eläimet, joilla vastaavaa purjetta ei ollut.
Fylogenia

Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
Dimetrodonin luuranko Field Museum of Natural Historyssä
Dimetrodon grandis
ECC

ECC voi tarkoittaa seuraavia asioita:
Elliptisen käyrän salausta (engl. Elliptic curve cryptography)
Euroopan kuluttajakeskus, ECC
Jääkiekon Euroopan seurajoukkueiden mestaruusturnaus (engl. IIHF European Champions Cup, ECC)
Virheenkorjauskoodi (engl. Error Correcting Code).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ECC”, voi hakea sivunnimihaulla, laajalla sivunnimihaulla tai tekstihaulla.
Erlang (täsmennyssivu)

Erlang tarkoittaa seuraavia asioita:
Agner Krarup Erlang, tanskalainen matemaatikko ja insinööri, jonoteorian kehittäjä
erlang, liikenteen määrän yksikkö
Erlang-jakauma, eräs todennäköisyysjakauma
Erlang, Ericssonin kehittämä funktionaalinen ohjelmointikieli
Erlang Shen, kiinalainen jumala.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erlang”, voi hakea sivunnimihaulla, laajalla sivunnimihaulla tai tekstihaulla.
Endgegner

| ”Endgegner” Bushido |
| --- | --- | --- |

Singlen tiedot
 Albumilta: Staatsfeind Nr. 1
 Julkaistu: 2005
 Tuottaja(t): Rizbo
 Tyylilaji: Rap
 Kesto: 03.42
 Levy-yhtiö: ersguterjunge
Listasijoitukset
 Media Control Charts #13 (2005)
Bushido muut singlet
| ”Nie ein Rapper” 2005 | ”Endgegner” 2005 | ”Augenblick” 2006 |
Endgegner on Bushidon viides single ja ensimmäinen single Staatsfeind Nr. 1 albumilta ja se julkaistiin vuonna 2005. Kappaleen sanoittivat Bushido ja Rizbo.
Listasijoitukset

| Vuosi | Lista | Sijoitus |
| --- | --- | --- |
| 2005 |  Media Control Charts | 13 |
| 2005 |  Ö3 Austria TOP 40 | 48 |
Erlang

Erlang on teleliikenteen määrän yksikkö. Se on saanut nimensä tanskalaisen matemaatikko Agner Krarup Erlangin (1878–1929) mukaan. Liikenteen määrä 1 erlang merkitsee, että tarkkailujakson aikana keskimäärin yksi johto tai kytkinelin on varattuna.
Esimerkiksi jos puhelinlinja on varattu keskimäärin 60 minuuttia tunnissa liikennemääräksi tulee yksi (1) erlang.
Dolunay

| Dolunay |
| --- | --- |
Tyyli:  draama
Kestoaika:  120 min
Pääosissa:   Özge Gürel  Can Yaman 
Alkuperämaa:   Turkki
Alkuperäiskieli:  turkki
Verkko:   Star TV
Esitetty:  4. heinäkuuta 2017 – 31. joulukuuta 2017
Tuotantokausia:  1
Jaksoja:  26
Tuotanto
Tuotantoyhtiö(t):   No Dokuz Productions 
Aiheesta muualla
IMDb
Dolunay on televisioyhtiö Star TV:n esittämä turkkilainen TV-sarja. Sen päärooleissa ovat Özge Gürel ja Can Yaman.
Näyttelijät

| 0 | 1 | 2 |
| --- | --- | --- |
|  Özge Gürel  | … |  Nazmiye "Nazlı" Pinar   |
|  Can Yaman  | … |  Ferit Kaya Aslan   |
Aiheesta muualla

Viralliset kotisivut
Erlend Bjøntegaard

| Erlend Bjøntegaard |
| --- | --- |
 Bjøntegaard Nové Městossa 2015.
Henkilötiedot
Syntynyt: 30. heinäkuuta 1990 (ikä 34)
Uran tiedot
Laji:  ampumahiihto 
Maailmancup
Paras sijoitus:  2.
Palkintokorokkeella:  3
 Tietolaatikko päivitetty 30. maaliskuuta 2019 
Erlend Bjøntegaard (s. 30. heinäkuuta 1990) on norjalainen ampumahiihtäjä.
Nuorten MM-kilpailuissa Bjøntegaard kilpaili vuosina 2008–2011. Henkilökohtaisilla matkoilla hän saavutti kultaa takaa-ajossa ja hopeaa pikakilpailussa Canmoressa 2009. Viestijoukkueessa hän saavutti hopeaa Ruhpoldingissa 2008 ja pronssia Nové Městossa 2011. Pyeongchangin olympialaisissa 2018 hän sijoittui pikakilpailussa viidenneksi, yhteislähdössä seitsemänneksi ja takaa-ajossa yhdeksänneksi. Östersundin MM-kilpailuissa 2019 hän oli pikakilpailussa seitsemäs ja takaa-ajossa viidestoista. Anterselvan MM-kilpailuissa 2020 hän sijoittui takaa-ajossa 15:nneksi. EM-kilpailuissa hän on saavuttanut hopeaa viestissä 2014 ja sekaviestissä 2017 sekä kultaa sekaviestissä ja hopeaa normaalimatkalla 2021.
Maailmancupissa Bjøntegaard debytoi kaudella 2012–2013 ollen Östersundin normaalimatkalla seitsemäs. Ensimmäisen palkintosijansa hän saavutti oltuaan kolmas Antholzin yhteislähtökilpailussa kaudella 2017–2018. Hän oli samalla kaudella toinen Tjumenin yhteislähtökilpailussa. Kaudella 2018–2019 hän sijoittui toiseksi Antholzin pikakilpailussa. kokonaiskilpailussa hän on ollut parhaimmillaan 26:s niin ikään kaudella 2017–2018.
Estádio Sady Arnildo Schmidt

| Estádio Sady Arnilbo Schmidt |
| --- | --- |

Rakennuksen tiedot
Sijainti:  Campo Bom, Brasilia
Kenttä:  Nurmi
Käyttäjät
 Clube 15 de Novembro 
Katsojakapasiteetti
 3 500 
Lisää rakennusartikkeleitaArkkitehtuurin teemasivulla
Estádio Sady Arnildo Schmidt on monikäyttöinen stadion Campo Bomissa Brasiliassa. Nykyään sitä käytetään enimmäkseen jalkapallossa Clube 15 de Novembron kotikenttänä. Stadionille mahtuu 3 500 ihmistä.
Emilie Kristoffersen

| Emilie Kristoffersen> Henkilötiedot |
| --- | --- |
Syntynyt: 13. heinäkuuta 1991 (ikä 33)
Uran tiedot
Seura:  Alta IF
Laji:  maastohiihto
Maailmancup
Kaudet:  2013–
Paras sijoitus:  35
 Tietolaatikko päivitetty 5. tammikuuta 2016 
Emilie Kristoffersen (s. 13. heinäkuuta 1991) on norjalainen maastohiihtäjä. Hän edustaa Alta IF:ää.
Kristoffersen hiihti ensimmäisen kilpailunsa maailmancupissa 17. maaliskuuta 2013 keskeyttäen Oslossa 30 kilometrin vapaan hiihtotavan kilpailun. Hänen paras saavutuksensa maailmancupin henkilökohtaisissa kilpailuissa on 35. sija Oslossa 30 kilometrin vapaan hiihtotavan kilpailussa 15. maaliskuuta 2015.
Kristoffersen kilpaili alle 23-vuotiaiden MM-kilpailuissa Liberecissä 2013 ja Val di Fiemmessä 2014. Hänen paras saavutuksensa näissä kilpailuissa oli seitsemäs sija yhdistelmäkilpailussa 2013.
Lennetään!

| Lennetään!> Come Fly With Me |
| --- | --- |
Tyyli:  pseudodokumentti
Kestoaika:  28 min
Pääosissa:  Matt Lucas, David Walliams
Alkuperämaa:   Britannia
Alkuperäiskieli:  englanti
Verkko:  BBC One
Esitetty:  25. joulukuuta 2010 – 27. tammikuuta 2011
Tuotantokausia:  1
Jaksoja:  6
Tuotanto
Tuotantoyhtiö(t):  Little Britain Productions, BBC Productions
Aiheesta muualla
IMDb 
Lennetään! (Come Fly With Me) on englantilainen komediasarja kuvitteellisen lentokentän sekä kolmen eri lentoyhtiön arjesta. Sarjan ovat luoneet Matt Lucas ja David Walliams, jotka myös esittävät suurimman osan sarjan roolihahmoista. Ohjelma on tyyliltään pseudodokumentti, ja se parodioi lentokentistä tehtyjä televisio-ohjelmia, kuten Lentokenttä ja Lentokentällä.
Lennetään! esitettiin BBC One -kanavalla joulukuusta 2010 alkaen. Suomessa sarjan on esittänyt Yle TV1. Tammikuussa 2011 BBC ilmoitti tilanneensa sarjalle toisen tuotantokauden, mutta se ei lopulta toteutunut. Walliamsin mukaan Lucas ei ollut halukas tekemään toista kautta.
Sarja julkaistiin DVD:llä 21. marraskuuta 2011.
Hahmoja > Omar Baba

Kuvitteellisen halpalentoyhtiö FlyLo:n skandaalinkäryinen toimitusjohtaja, joka tunnetaan lukuisista eri tavoistaan vähentää lentoyhtiönsä kustannuksia.
Hahmoja > Precious Little

Vahvasti uskonnollinen kahvilanpitäjä, joka joutuu usein sulkemaan kahvilansa milloin kahvin, maidon, sokerin tai asiakkaiden mystisten katoamisten myötä. Hän kuluttaa usein vapaa-aikaansa lentokentällä.
Hahmoja > Melody Baines ja Keeley St Clair

FlyLo:n matkaselvitysvirkailijat.
Hahmoja > Moses Bacon

Great British Air -lentoyhtiön asiakaspalvelija. Pyörittää myös omaa hyväntekeväisyysjärjestöä WishWings, jonka sairaille lapsille tarkoitetut varat päätyvät usein Moseksen omaan käyttöön.
Hahmoja > Fearghal O'Farrell

Avoimesti homoseksuaali stuertti irlantilaisessa halpalentoyhtiössä Our Lady Air. Hän tavoittelee vuoden stuertti -palkintoa.
Hahmoja > Peter ja Judith

FlyLo:n matkustajapariskunta, jonka matkat ovat aina katastrofeja. Eräällä matkalla lentokoneesta loppuu bensa, jonka takia kanssamatkustajat päättävät syödä Peterin jalan. Judith on äänessä suurimman osan ajasta, eikä Peter saa juurikaan vaimoltaan suunvuoroa.
Hahmoja > Ian Foot

Rasistinen tullivirkailija, joka esimerkiksi yritti evätä maahan pääsyn Puolan suurlähettiläältä.
Hahmoja > Simon ja Jackie Trent

Great British Air -lentoyhtiön ensimmäinen lentäjäpariskunta. Simon petti Jackieta lentoemännän kanssa, josta Jackie väittää päässeensä yli. Todellisuudessa Jackie kouluttautui lentäjäksi juuri sen takia, että pystyy vahtimaan Simonia. Kerran Simon ja Jackie eivät lennä yhdessä, ja varmistaakseen ettei Simon petä häntä, Jackie hankkii äidilleen lipun koneeseen jota Simon lentää.
Hahmoja > Taaj Manzoor

FlyLo:n työntekijä, joka haaveilee elokuvaohjaajan urasta.
Hahmoja > Tommy Reid

Skotlantilainen Happy Burgerin työntekijä, joka työskentelee lentokentällä päästäkseen lentäjäksi. Tommy kärsii lentopelosta. Hän on myös ihastunut Melodyyn.
Hahmoja > Mickey Minchin ja Buster Bell

Lentokentän paparazzit.
Hahmoja > Ben Roberts ja James Stewart

Lentokentän poliisit, jotka muun muassa pidättävät miehen jolla on huumeita, ja maistavat kaikki huumeet läpi selvittääkseen mitä ne ovat.
Hahmoja > Penny Carter

Great British Air -lentoyhtiön ykkösluokan lentoemäntä, joka halveksii turistiluokkaa ja sen matkustajia. Eräässä jaksossa Penny komennetaan avuksi turistiluokkaan, koska ykkösluokka on tyhjä (sen kaksi ainoaa matkustajaa eivät saapuneet lennolle). Toisessa jaksossa taas Penny poistaa pariskunnan ykkösluokasta "sopimattoman käytöksen" takia (pariskunta pyysi kanssamatkustajia ottamaan kuvan heistä). Heidät lähetetään Guantanamo Bayn vankileirille.
Hahmoja > Terry ja John

Isä ja poika tavaralastaajat, jotka varastavat tavaroita matkustajien laukuista.
Hahmoja > Asuka ja Nanako

Kaksi japanilaista opiskelijatyttöä, jotka ovat lentäneet Britanniaan vain tavatakseen näyttelijä Martin Clunesin.
Hahmoja > Corinne Oliver

Lentokentän avustaja, joka auttaa pyörätuolimatkustajia. Corinne vammautui ja joutui pyörätuoliin, mutta sai pitää työpaikkansa oikeuden päätöksellä. Corinnen avustaja Bob työntää häntä.
Aiheesta muualla

BBC - Come Fly With Me (englanniksi)
Estádio Santa Rosa

| Estádio Santa Rosa> Rakennuksen tiedot |
| --- | --- |
Sijainti:  Novo Hamburgo, Brasilia
Kenttä:  Nurmi
Käyttäjät
 Esporte Clube Novo Hamburgo 
Katsojakapasiteetti
 17 000 
Lisää rakennusartikkeleitaArkkitehtuurin teemasivulla
Estádio Santa Rosa on monikäyttöinen stadion Novo Hamburgossa Brasiliassa. Nykyään sitä käytetään enimmäkseen jalkapallossa Esporte Clube Novo Hamburgon kotikenttänä. Stadionille mahtuu 17 000 ihmistä.
Dionysoksen pyhäkkö (Naksos)

| Dionysoksen pyhäkkö |
| --- | --- |
 Dionysoksen pyhäkön rauniot.
Sijainti:  Ýria, Glynádo (Glinádo), Náxos, Etelä-Egean saaret, Kreikka
Koordinaatit:  37°4′40″N, 25°22′51″E
Rakennustyyppi:  pyhäkkö
Valmistumisvuosi:  noin 800 eaa. (ensimmäinen) noin 580–550 eaa. (viimeinen)
Tyylisuunta:  joonialainen
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dionysoksen pyhäkkö (usein myös Ýrian/Irian pyhäkkö/temppeli) oli antiikin aikainen Dionysokselle omistettu pyhäkkö Naksoksen (nykyinen Náxos) saarella Kreikassa. Sen arkeologinen kohde sijaitsee Ýriassa lähellä Glynádon kylää.